open-index/open-wikipedia-markdown huggingface dataset:
Shogunatong Ashikaga

Ang  na kilala rin bilang , ay isang dinastiya na nagmula sa isa sa maraming mga daimyo na namuno sa Hapon mula 1338 hanggang 1573 sa taong pinatalsik ni Oda Nobunaga si Ashikaga Yoshiaki mula sa puwesto at pinag-isa ang Hapon. Ang mga pinuno ng pamahalaan ang mga shogun.  Each was a member of the Ashikaga clan.

Ang panahong ito ay kilala rin bilang panahong Muromachi. Ang pangalan nito ay hinango mula sa distritong Muromachi ng Kyoto. Itinatatag ng ikatlong shogun na si Ashikaga Yoshimitsu ang kanyang tirahan sa kalye Muromachi. Ang tirahang ito ay pinalayawang  "Hana no Gosho" (花の御所) o "Palasyong Bulaklak" na itinayo noong 1379 dahil sa kasaganaan ng bulaklak ng tanawin nito. 
## Talaan ng mga shogun na Ashikaga
# Ashikaga Takauji, namuno noong 1338–1358
# Ashikaga Yoshiakira, namuno noong 1359–1368
# Ashikaga Yoshimitsu, namuno noong 1368–1394
# Ashikaga Yoshimochi, namuno noong 1395–1423
# Ashikaga Yoshikazu, namuno noong 1423–1425
# Ashikaga Yoshinori, namuno noong 1429–1441
# Ashikaga Yoshikatsu, namuno noong 1442–1443
# Ashikaga Yoshimasa, namuno noong 1449–1473
# Ashikaga Yoshihisa, namuno noong 1474–1489
# Ashikaga Yoshitane, namuno noong 1490–1493, 1508–1521  
# Ashikaga Yoshizumi,  namuno noong 1494–1508
# Ashikaga Yoshiharu, namuno noong 1521–1546
# Ashikaga Yoshiteru, namuno noong 1546–1565
# Ashikaga Yoshihide, namuno noong 1568
# Ashikaga Yoshiaki, namuno noong 1568–1573

## Mga sanggunian
Kategorya:Kasaysayan ng Hapon
Kategorya:Mga shogun ng Ashikaga
Panahong Taishō

Ang **panahong Taishō** (大正時代 Taishō jidai?) ang panahon sa kasaysayan ng Hapon mula 30 Hulyo 1912 hanggang 25 Disyembre 1926 na kasabay ng paghahari ni Emperador Taishō. Ang kalusugan ng bagong emperador ay mahina na nagtulak sa paglipat ng kapangyarihang pampolitika mula sa lumang pangkat oligarkiya ng mga nakakatandang tao ng estado o genrō tungo sa Pambansang Diet ng Hapon at mga partidong demokratiko. Dahil dito, ang panahon ay itinuturing na panahon ng kilusang liberal na kilala bilang "demokrasyong Taishō" sa Hapon. Ito ay karaniwang itinatangi mula sa naunang panahong Meiji at sa sumunod na pinapatakbo ng militarismong unang bahagi ng panahong Shōwa.

Kategorya:Kasaysayan ng Hapon
Panahong Shōwa

Ang **panahong Shōwa** (昭和時代 Shōwa jidai?, potensiyal na "panahon ng naliwanagang kapayapaan/kasunduan" o "panahon ng maningning na Hapon") ang panahon sa kasaysayan ng Hapon na tumutugma sa pamumuno ni Emperador Hirohito mula 25 Disyembre 1926 hanggang 7 Enero 1989. Ang panahong ito ay mas matagal sa pamumuno ng anumang nakaraang Emperador ng Hapon. Noong bago ang 1945, ang Hapon ay lumipat tungol sa totalitarianismong pampolitika, ultranasyonalismo at pasismo na nagtapos sa pananakop ng Tsina ng Hapon noong 1937. Ito ay bahagi ng kabuuang panahon sa daigdig ng mga kaguluhan at alitan gaya ng Malaking Depresyon at Ikalawang Digmaang Pandaigdig. Ang pagkatalo nito sa Ikalawang Digmaang Pandaigdig ay nagdulot ng radikal na pagbabago sa Hapon. Sa una at tanging panahon sa kasaysayan nito, ang Hapon ay nasakop ng mga dayuhan. Ang pananakop na ito sa Hapon ay nagtagal ng pitong taon. Ang pananakop ng Mga Alyado ay nagdulot ng mga malawakang pagbabagong demokratiko sa Hapon. Ito ay nagtapos ng katayuan ng Emperador bilang isang buhay na Diyos at pagbabago ng Hapon tungo sa demokrasyon na may konstitusyonal na monarko. Noong 1952 sa Kasunduan ng San Francisco, ang Hapon ay muling naging isang bansang soberanya. Ang pagkatapos ng digmaang panahong Shōwa ay humantong sa milagrong ekonomikong Hapones pagkatapos ng digmaan.

Kategorya:Kasaysayan ng Hapon
Tarat

Ang **Tarat** (*Lanius cristatus*; tinatawag ding **Pakis-kis**; Ingles: *Brown Shrike*), na kilalarin bilang **Mamumugot**, **Ibong Berdugo** at **Tibaas** ay isang ibon sa pamilyang **Laniidae** na pinakakaraniwang natagagpuan sa Asya.  Tulad ng ibang mga ibon sa pamilyang Laniidae, ito'y makikilala sa taglay nitong katangi-tanging itim na "benda" sa mata.  Madalas itong dumapo sa tuktok ng mga palumpong habang naghahanap ng mahuhuling pagkain. 

Ang mga ehemplong nakikita sa Pilipinas ay bahagi ng subspesyeng *lucionensis* na siyang nagpapaanak sa masmalalamig na bahagi ng Asya bago mandayuhan sa bahaging Tropiko ng Asya kapag tag-lamig na.   

Sa kulturang Tagalog, kilala ang mga ibong ito sa pagiging maingay, kung kaya naging palasak na paglalarawan sa taong madaldal o mahilig mansisi ng iba ang katagang “*Taratitat na parang tarat!*”  Kung hindi sa huni nito, ang Tarat ay madalas pinagkamalang maya o 'di kaya'y pipit. 

## Tingnan din 
*Maya
*Pipit-tulog

## Mga sanggunian 
Kategorya:Passeridae
Iskandalo ng 2007 halalan

Ang **Iskandalo ng 2007 halalan** ang sinasabing pagsabotahe ng mag-asawang Gloria Macapagal-Arroyo at Mike Arroyo noong 2007 halalan ng pagka-senador.

Noong 2007 halalan, sinasabing iniutos ni Pangulong Arroyo kay gobernador Andal Ampatuan, Sr. na masigurong ang tatlong kandidato ng oposisyon na sina Benigno S. Aquino III, Panfilo Lacson, at Alan Peter Cayetano ay walang makakuhang boto sa Maguindanao. Ito ang tanging probinsiya sa Pilipinas na nagbigay ng 12-0 pagkapanalo sa Team Unity ni Arroyo. Inamin naman ni Zaldy Ampatuan na gobernador ng ARMM na inutos ni Arroyo na ilipat ang boto ng 3 kandidato ng oposisyon kay Juan Miguel Zubiri na nagbitiw sa pagiging senador noong Agosto 3, 2011. Inamin rin ni Ampatuan na ang kanyang ama ay tumanggap ng suhol mula kay Mike Arroyo noong 2007 halalan. Noong 2011, ang dating supervisor ng halalan sa Maguindanao noong 2007 na si Lintang Bedol ay umamin sa nangyaring pandaraya noong 2007 halalan. Ayon kay Bedol, ang mga pekeng balota at mga election return ay dinala mula sa Maynila at ang dating COMELEC chair na si Benjamin Abalos at mga Comelec commissioner Nicodemo Ferrer at Rene Sarmiento ay nagpunta sa General Santos City upang i-authenticate ang mga pekeng election return para sa mga iba't ibang bayan sa Maguindano.

Noong 2011, si Aquilino Pimentel III ang pinroklamang nagwaging ika-12 kandidato ng 2007 halalan ng pagka-senado.

## Pagdakip kay Arroyo
Noong 2011, dinakip si Arroyo matapos sampahan ng kasong pandaraya noong 2007 halalan ng pagka-senador.

## Mga sanggunian
## Tingnan din
*Iskandalong Hello Garci
Kategorya:Korupsiyon sa Pilipinas
Kategorya:Gloria Macapagal-Arroyo
Kategorya:Halalan sa Pilipinas
Kategorya:Mga eskandalong pampolitika sa Pilipinas
Panahong Meiji

Ang **panahong Meiji** (明治時代 Meiji-jidai?) ay isang panahon sa kasaysayan ng Hapon mula Setyembre 1868 hanggang Hulyo 1912. Ang panahong ito ay kumakatwan sa unang kalahati ng Imperyo ng Hapon kung saan ang lipunang Hapones ay lumipat mula sa isang hiwalay na lipunang piyudal tungo sa anyong moderno nito. Ang mga pundamental na pagbabago ay nakaapekto sa istruktura ng lipunan, panloob na politika, ekonomiya, militar at mga ugnayang pandayuhan.

Kategorya:Kasaysayan ng Hapon
Mitolohiyang Hapones

Ang **mitolohiyang Hapones** ay yumayakap sa mga tradisyong Shinto at Budista gayundin ang batay sa agrikulturang relihiyong pambayan. Ang panteon na Shinto ay binubuo ng mga hindi mabilang na kami (wikang Hapones para sa "Mga Diyos" o "Mga Espirito"). Ang mga mitong Hapones ay batay sa Kojiki at Nihon Shoki at ilang mga aklat. Ang Kojiki o "Talaan ng mga Sinaunang Bagay" ang pinakamatandang umiiral na salaysay ng mga mito ng Hapon, mga alamat at kasaysayan at pinagmulan ng kapuluang Hapon. Ang Shintōshū ay naglalarawan ng mga pinagmulan ng mga Diyos na Hapones mula sa perspektibong Budista samantalang ang Hotsuma Tsutae ay may ibang bersiyon ng mitolohiya. Ang isang kilalang katangian ng mitolohiyang Hapones ang pagpapaliwanag nito pinagmulan ng pamilyang imperyal ng Hapon na ginagamit sa kasaysayan upang itakda ang pagka-Diyos sa linyang emperador ng Hapon. Ang pamagat sa Hapones ng Emperador ng Hapon na tennō (天皇) ay nangangahulugang "makalangit na soberanya". 

Kategorya:Mitolohiyang Hapones
Kita ng bawat tao

Ang **kita ng bawat tao** (sa Ingles: *per capita income* o *average income*) ay sinusukat ang aritmetikang gitnang kinita ng bawat tao sa isang lugar (lungsod, rehiyon, bansa, atbp.) sa loob ng isang taon.  Tinutuos ito sa pamamagitan ng paghati ang kabuuang kita ng lugar sa kabuuang populasyon nito.

## Mga sanggunian
Kaurian:Ekonomiya
Layon

Ang **layon** ay maaring tumutukoy sa mga sumusunod:
* **Intensiyon** *(intention)*, isang tiyak na layunin ng isang ahente sa pagsasagawa ng isang kilos o mga serye o magkakasunod na mga galaw, na katapusan o layon na pinupukol.
* **Hangad** *(goal)*,isang bagay na ninais

## Mga kaugnay na termino 
* Adhika, dakila o marangal na layon
* Ambisyon, pangarap
* Lunggati *(desire)*
* Mithi *(ideal)*
* Nasa, pagnanasa, masidhing layuning makuha o makamit ang isang bagay
* Aksidente
Ninigi-no-Mikoto

Si **Ninigi-no-Mikoto** (瓊瓊杵尊?) (o Ame-nigishi-kuni-nigishi-amatsuhiko-hiko-ho-no-ninigi-no-Mikoto) ang anak ni Ame no Oshihomimi no Mikoto at apo ng Diyosang si Amaterasu na nagpadala sa kanya sa mundo mula sa langit upang magtanim doon ng kanin. Siya ang lolo sa tuhod ni Emperador Jimmu. Ang kanyang pangalan ay lumitaw rin bilang Ninigi (瓊瓊杵?). Ipinadala siya ni Amaterasu upang papayapain ang Hapon sa pamamagitan ng pagdadala ng tatlong makalangit na mga regalong gagamitin ng emperador. Ang mga ito ang espadang Kusanagi, ang salamin na Yata no kagami at ang alahas na Yasakani no magatama. Ang mga kaloob na ito ay nagpapakitang si Emperador Jimmu ay isang inapo ng mismong si Amateraus. Ang salaysay nito ay matatagpuan sa Nihon Shoki. 
## Mga inapo
Kategorya:Mga Diyos na Hapones
Kibo (ISS module)

Ang **Japanese Experiment Module** (JEM) na kilala rin sa palayaw nitong  ay isang module ng agham ng Hapon para sa International Space Station (ISS) na ginawa ng JAXA. Ito ang pinakamalaking isang IIS module. Ang unang dalawang mga bahagi ng module ay inilunsad sa mga misyong space shuttle na STS-123 at STS-124. Ang ikatlo at huling mga bahagi nito ay inilusad sa were launched on STS-127.
## Mga sanggunian
Kategorya:Programang pangkalawakan ng Hapon
Kategorya:Mga bahagi ng International Space Station
Pandaigdigang Estasyong Pangkalawakan

Ang **International Space Station** (**ISS**) ay isang space station o isang tinitirhang artipisyal na satellite sa mababang orbito ng mundo. Ito ang ikasiyam na space station na tinitirhan ng mga tripulante at sumusunod sa mga space station na Salyut, Almaz at Mir ng Sobyet o Ruso at Skylab ng Amerika. Ang IIS ay isang modular na istrukturang ang unang bahagi ay inilunsad noong 1998. Ito ngayon ang pinakamalaking katawang artipisyal sa orbito at kadalasang makikita sa angkop na panahon ng hubad na mata mula sa mundo. Ang ISS ay binubuo ng napresyong mga module, mga panlabas na truss, mga solar array at iba pa. Ang mga bahagi ng ISS ay inilusad ng mga Amerikanong Space Shuttle gayundin ng mga Rusong rocket na Proton at Soyuz rockets.

Ang ISS ay nagsisilbing microgravity at kapaligirang pangkalawakang laboratoryo ng pananaliksik kung saan nagsasagawa ng mga eksperimento ang mga tripulante nito sa biyolohiya, biyolohiyang pantao, pisika, astronomiya, meteorolohiya at iba pa. Ang station ay angkop sa pagsubok ng mga sistemang spacecraft at kasangkapan na kailangan para sa mga misyon sa buwan at Mars.
## Mga sanggunian 
Kategorya:International Space Station
Mga labing Omo

Ang **mga labing Omo** ang kalipunan ng mga fossil na hominid na natuklasan sa pagitan ng 1967 at 1974 sa mga lugar na Omo Kibish sa Ilog Omo sa Omo National Park sa timog-kanlurang Ethiopia.

Ang mga butong ito ay natuklasan ng pangkat siyentipiko mula sa Kenya National Museums na pinangasiwaan ni Richard Leakey at iba pa. Ang mga labi mula sa Komoya's Hominid Site (KHS) ay tinawag na *Omo 1* at ang natagpuan sa Paul's Hominid Site (PHS) ay tinawag na *Omo 2*.

Ang mga bahagi ng mga fossil ang pinakamaagang inuri ni Leakey na Homo sapiens. Noong 2004, ang mga patong na heolohiko sa palibot ng mga fossil ay pinetsahan at ang mga may akda ay nagkonklud na "ang pagtatantiya ng edad ng mga hominid na Kibish ay 195,000 ± 5,000" na gumagawa sa mga fossil na ito na pinakamatandang alam na fossil ng Homo sapiens.
## Tingnan din
*Ebolusyon ng tao
*Kamakailang pinagmulang Aprikano
## Mga sanggunian
Kategorya:Ebolusyon ng tao
Kategorya:Mga fossil na hominin
Mitochondrial Eve

Sa henetikang pantao, ang tinatawag na **Mitochondrial Eve** ang pang-inang pinakakamakailang ninuno (MRCA) ng lahat ng mga kasalukuyang nabubuhay na tao. Ito ay tinatayang nabuhay noong mga 140,000 hanggang 200,000 taong nakakaraan. Ito ang pinakakamakailang babae na pinagmulan ng lahat ng mga nabubuhay na tao ngayon sa panig ng kanilang ina. Dahil ang lahat ng mitochondrial DNA (mtDNA) ay naipapasa mula ina tungo sa supling nang walang rekombinasyon, ang lahat ng mtDNA ng bawat nabubuhay na tao ay tuwirang nagmula sa kanya na nagiiba lamang sa mga mutasyon na sa paglipas ng maraming mga henerasyon ay nangyari sa germ cell mtDNA simula ng paglilihi ng orihinal na mitochondrial Eve. Ito ay ipinangalan sa mitochondria at sa inaangking unang babaeng sa bibliya na si Eba ngunit hindi tulad ng tauhan sa bibliyiang si Eba, ang mitochondrial Eve ang hindi tanging nabubuhay na babae sa kanyang panahon. Gayunpaman, ang mga kapwa niyang nabubuhay na babae maliban sa ina ng mitochondrial Eve ay nabigong makalikha ng tuwirang hindi napatid na linyang pambabae sa anumang nabubuhay na babaeng tao sa kasalukuyan. 

Si Mitochondrial Eve ay nabuhay sa pagitan ng 140,000 at 200,000 taong nakakaraan sa Silangang Aprika  nang ang mga Homo sapiens ay nag-eebolb bilang isang populasyong natatangi sa iba pang mga species ng homo.

Ang Mitochondrial Eve ay lumitaw pagkatapos mabuhay ng *Homo heidelbergensis* gayundin ng *Homo neanderthalensis*. Gayunpaman, siya ay mas nauna sa paglisan ng homo sapiens mula sa Aprika.

## Mga sanggunian
Kategorya:Mga mtDNA haplogroup ng tao
Kategorya:Pilohenetika
Ginto ni Yamashita

Ang **Ginto ni Yamashita** o **Kayamanan ni Yamashita** ang inaangkin ng ilan na nasamsam sa digmaan ng mga hukbong Hapones noong Ikalawang Digmaang Pandaigdig at itinago sa mga kweba at mga tunnel at mga ilalim ng lupain sa Pilipinas. Ito ay ipinangalan sa heneral na Hapones na si Tomoyuki Yamashita na tinawag na "Tigre ng Malaya". Ayon sa mga sabi-sabi, ang nasamsam sa digmaan ay simulang nakalagay sa Singapore at kalaunang nilipat sa Pilipinas. Umasa daw ang mga Hapones na ilipat ang mga kayamanan mula sa Pilipinas tungo sa Hapon pagkatapos ng Digmaan. Habang umuunlad ang Digmaan sa Pasipiko, sinasabing pinalubog sa ilalim ng dagat ang mga barkong Hapones at ang mga barkong nagdadala ng mga ginto ni Yamashita ay pinalubog ng mga Amerikano. Ayon kina  Seagraves at iba pa, natunton ng mga intelihensiyang operatibang militar na Amerikano ang mga nasamsam na ginto ni Yamashita. Nagsabwatan daw ang mga Amerikano at si Hirohito at ibang mga Hapones upang ikubli ito at ang mga *ginto ni Yamashita* ay ginamit daw ng mga Amerikano upang pondohan ang mga lihim na operasyong intelihensiya ng Estados Unidos noong Digmaang Malamig.

Ayon sa imbestigador na si Minoru Fukumitsu na naglingkod sa staff ni Heneral Douglas MacArthur, nagsagawa siya ng lubusang imbestigasyon sa ginto ni Yamashita ngunit walang siyang nahanap na ebidensiyang ito ay umiral. Inembistagahan ni Fukumitsu ang mga 200 Hapones na opiser at mga lalakeng naglingkod sa ilalim ni Yamashita. ngunit ito ay hindi pinaniniwalaan ng mga imbestigador.  Pinaniniwalaan ng ilan na inimbento *lang* ni Marcos ang kuwento na nakamit nito ang Ginto ni Yamashita upang itago ang  pagnanakaw nito sa mga reserbang ginto ng Bangko Sentral ng Pilipinas. Ayon sa pamahalaan ng Pilipinas, ang 800,000 troy ounce ng reserbang ginto ng Bangko Sentral ng Pilipinas ay ninakaw o nilihis ni Marcos para sa pansariling paggamit.

## Mga sanggunian
Kategorya:Mga alamat
Kategorya:Kasaysayan ng Pilipinas (1898–1946)
Nasyonalisasyon

Ang **Nasyonalisasyon** ang ng pagkuha ng pamahalaan o gobyerno ng isang pribadong kompanya o industriya at gawing pag-aari ng pamahalaan. Ang nasyonalisasyon ay maaaring mangyari nang may kompensasyon o wala sa mga dating may ari ng mga negosyong ito. Ito ay karaniwang nangyayari sa mga umuunlad na bansa upang palawakin ang mga mapagkukunang ekonomiko at kapangyarihan ng pamahalaan. Ang kabaligtaran nito ang pribatisasyon o pagsasapribado. 

Kategorya:Monopolyo
Kategorya:Ekonomika
Kantai Collection

Ang **Kantai Collection** (艦隊これくしょん Kantai Korekushon?, literal "Koleksyong Armada", naka-*subtitle* bilang "*Combined Fleet Girls Collection*"), pinaikli bilang KanColle (艦これ KanKore?) ay isang larong bidyo sa web browser na mula sa bansang Hapon na ginawa ng Kadokawa Games. Mayroon itong mga 1,000,000 mga manlalaro sa bansang Hapon.

## Mga sanggunian
Kategorya:Larong bidyo noong 2013
Pambansang Pangasiwaan sa Pagmamapa at Dulugang Kaalaman

Ang **Pambansang Pangasiwaan sa Pagmamapa at Dulugang Kaalaman** (Ingles: *National Mapping and Resource Information Authority*, dinadaglat bilang **NAMRIA)**, ay isang sangay ng pamahalaan ng Pilipinas sa ilalim ng Kagawaran ng Kapaligiran at Likas na Yaman (DENR) na may pananagutan sa pagbibigay ng mga serbisyong pampubliko sa paggawa ng mapa at kumikilos bilang punong sangay sa pagmamapa, lagakan, at tagapamahagi ng mga kaalaman sa likas na yaman sa pamamagitan ng mga mapa, tsart, teksto, at estadistika.

## Kawing panlabas
*NAMRIA homepage
Koronang Uwak

Ang **Koronang Uwak** (Dzongkha: དབུ་ཞྭ་བྱ་རོག་ཅན་; Wylie: *dbu-zhva bya-rog-can*) ay ang sinusuot ng mga Hari ng Bhutan. Ito ay isang sombrero na may ulo ng uwak sa tuktok nito..

## Mga Sanggunian
## Mga iba pang Basahin
*

Kategorya:Bhutan
Sakura-sō no Pet na Kanojo

Ang  ay isang seryeng magaang nobela na likha ni Hajime Kamoshida at nilarawan ni Kēji Mizoguchi. Labindalawang bolyum ang nilimbag ng ASCII Media Works mula Enero 2010 hanggang Hulyo 2013; isa pang bolyum ang nakatakdang ilabas. Isang manga na nilarawan ni Hōki Kusano sa magasin na ''Dengeki G's Magazine*. Isang drama CD ang nilabas noong 28 Hunyo 2012. Isang seryeng anime ang pinalabas na gawa ng J.C.Staff ang pinalabas mula Oktubre 2012 hanggang Marso 2013.

## Balangkas
Ang Dormitoryong Sakura ay isang dormitoryo na kaakibat ng Suimei University of the Arts o Suiko, kung nakatira ang mga kakaibang mga estudyante. Pagkatapos alisin sa kanyang dormitoryo dahil nag-alaga siya ng isang ligaw na pusa, si Sorata Kanda ay lumipat sa Dormitoryong Sakura. Pagkalipas ng ilang panahon, dumating si Mashiro Shiina, isang sikat na karikaturista na hindi kayang alagaan ang kanyang sarili. Dahil nito, napilitan si Sorata na alagaan si Mashiro.

## Mga media
### Magaang nobela
Ang *Sakura-sō no Pet na Kanojo* ay nagsimula bilang isang serye ng mga magaang nobela na gawa ni Hajime Kamoshida at nilarawan ni Kēji Mizoguchi. Labindalawang bolyum ang nilambag ng ASCII Media Works sa kanilang imprint na Dengeki Bunko—sampung pangunahing nobela at dalawang koleksiyon ng mga maikling kuwento—mula 10 Enero 2010 hanggang 10 Hulyo 2013. Isa pang koleksiyon ng mga maikling kuwento ang nakatakdang ilabas.

### Manga
Isang manga na nilarawan ni Hōki Kusano noong Abril 2011 sa magasin ng ASCII Media Works na *Dengeki G's Magazine*. Ang unang bolyum na *tankōbon* ay nilabas noong 27 Oktubre 2011.

### Anime
Isang seryeng anime sa direksiyon ni Atsuko Ishizuka na gawa ng J.C.Staff ay inere sa Hapon mula 9 Oktubre 2012 hanggang 26 Marso 2013 sa Tokyo MX. Inilabas ng kompanyang Sentai Filmworks ang anime sa Hilagang Amerika. Pinalabas rin ang anime sa website na Crunchyroll.

### Nobelang biswal
Isang nobelang biswal na gawa ng Netchubiyori at nilimbag ng ASCII Media Works ay nilabas sa PlayStation Portable at PlayStation Vita sa Hapon noong 14 Pebrero 2013.

## Pagtanggap
Iniulat ng *Mainichi Shimbun'' noong Abril 2011 na mahigit 850,000 na kopya ng nobelang biswal ang nabenta sa Hapon.

## Mga sanggunian
Kategorya:Anime
Kategorya:Anime ng 2012
Kategorya:Larong bidyo noong 2013
Moro National Liberation Front

thumbnail|Watawat ng MNLF
Ang **Moro National Liberation Front (MNLF)** ay isang kilusang pagtitiwalag o pakikipaghiwalay ng mga Muslim sa Pilipinas na itinatag ni Nur Misuari noong 1969.  Sila ay nahihimagsik laban sa pamahalaan ng Pilipinas upang makamit ang kalayaan at humiwalay sa isang estadong Muslim na tinatawag nilang Republikang Bangsamoro na binubuo ng lahat ng Mindanao, Palawan, Sulu, Tawi-Tawi at Basilan gayundin ng Sabah at Sarawak ng Malaysia.
Kategorya:Islam sa Pilipinas
Pambansang Tanggapan para sa Pagtugon ng Sakuna

Ang **Pambansang Tanggapan para sa Pagtugon ng Sakuna** o **National Disaster Risk Reduction & Management Council** (**NDRRMC**) na dating kilala bilang **National Disaster Coordinating Council** (NDCC) ay isang sangay ng pamahalaan ng Pilipinas sa ilalim ng Kagawaran ng Tanggulang Pambansa na may pananagutan na tiyakin ang kaligtasan at kabutihan ng mga mamamayan sa panahon ng sakuna.

## Mga kawing na panlabas
*Opisyal na websayt ng NDRRMC

Kategorya:Mga ahensiya ng pamahalaan sa Pilipinas
Paliparan ng Tagbilaran

Ang **Paliparan ng Tagbilaran** (Cebuano: *Tugpahanan sa Tagbilaran*)  ay isang paliparan sa na matatagpuan sa lalawigan ng Bohol sa Pilipinas. 

## Mga kompanyang himpapawid
* AirAsia Zest (Maynila)
* Cebu Pacific (Maynila)
* PAL Express sa palingkuran ng Philippine Airlines (Maynila)

## Mga sanggunian
## Mga kawing na panlabas 
*World Aero Data - Tagbilaran Airport (TAG) Details 

Kategorya:Mga paliparan sa Pilipinas
Rebisyonismong pangkasaysayan

Sa historiagrapiya, ang **rebisyonismong pangkasaysayan** o **pagbabagong pangkasaysayan** ay ang muling pagpapakahulugan ng mga pananaw na ortodokso sa ebidensiya, mga motibasyon at mga proseso ng paggawa ng pasya na nakapalibot sa isang pangyayari sa kasaysayan. 

## Mga binagong bersyon
### Piyudalismo
Kinuwestiyon ang konsepto ng piyudalismo. Mayroon mga paham na rebisyonista ng kasaysayan na pinamumunuan ni Elizabeth A. R. Brown na hindi tinanggap ang katawagan.

### Ang pagkatuklas sa bagong mundo
Sa pagbabalik-tanaw ng kolonisasyon ng mga bansa sa Europa sa Amerika, may ilang aklat sa kasaysayan noong nakaraan ang di gaanong binibigyan ng pansin ang mga katutubong Amerikano na madalas binabanggit lamang ng kaunti at hindi sinusubukang intindihin ang mga pangyayari mula sa punto nila.  Ito ay makikita sa pagsasalarawan ni Christopher Columbus nang matuklasan ang Amerika.  Binago ang pagsasalarawan ng mga pangyayaring ito, at ang kasalukuyang kaalaman ay kinikilatis ang bunga ng paggalugad at kolonisasayon ng mga Europeo sa mga katutubo.  Ang mga dalubhasa sa kasaysayan na katulad nina Kirkpatrick Sale at James Loewen ang ilang halimbawa ng rebisyonistang Columbiyano.

Kategorya:Historyograpiya
Paliparang Daniel Z. Romualdez

Ang **Paliparang Daniel Z. Romualdez** (Waray-Waray: *Luparan Daniel Z. Romualdez*) , na kilala rin bilang **DZR Airport** o **Paliparang Domestiko ng Tacloban**, ay isang paliparan sa pangkahalatang naglilingkod para sa Lungsod ng Tacloban, sa Leyte, Pilipinas. Ito ang pangunahing pasukan mula sa Maynila at Cebu sa Silangang Kabisayaan sa gitnang Pilipinas. 

## Airlines and destinations
## Mga sanggunian
## Mga kawing na panlabas
*

Kaurian:Mga paliparan sa Pilipinas
Freddie Mercury

Si **Freddie Mercury**, (Farrokh Bulsara; Gujarati: ફરોખ બલ્સારા‌, Pharōkh Balsārā‌; 5 Setyembre 1946 – 24 Nobyembre 1991), ay isang kilalang artista sa sining ng Pelikula at Telebisyon. Kilala siya sa pagiging bahagi ng bandang Queen.

## Mga album 
* *Mr. Bad Guy* (1985)
* *Barcelona* (1988)

Kategorya:Mga mang-aawit mula sa Britanya
Senakulo (Pelikula ng 1903)

Ang **Senakulo** pamagat sa Filipino; (Pranses '''*Vie Et La Pasion du Crist* '*  Filipino: *Ang naging buhay at paskit ni Hesukristo*) na siyang orihinal na pamagat o **Passion Play** sa ingles  ay isa a mga kauna-unahang Pag sasadula ng Relihiyosong Sarswela o Senakulo  sa pinilakang tabing (*Film*) sa direksiyon nila Lucien Nonguet at  ni Ferdinand Zecca sa Bansang Pransiya noong 1903, isa rin ito sa  Mga kauna-unahang pelikula ng Pathe Feres na isang Pelikulang Tahimik at nilapatan ng kulay (sa pamamagitan ng mano-manong pag pipintura gamit ang kamay) Tumatakbo ito ng 44 na minuto.

## Buod
Ang Kuwento ng Senakulo ay binase sa naratibong paglalahad sa  buhay ni Hesus na nasusulat sa  Ebanghelyo ni Lucas,Marcos,at Juan, idinedetalye dito nag mga naging buhay niya simula ng siya ay ipinanganak, pag papakasakit hanggang sa kanyang muling pag kabuhay at pag-akyat sa Langit.

## Iba pang impormasyon
Ito ay nasa wikang Pranses noong 1903, ngunit noong 1932, ito ay nakarating sa Amerika at ang mga Sulat sa pelikula ay isinalin sa wikang ingles, Sa ngayon ito ay makikita sa internet at sa mga kopya ng DVD sa merkado.
### Mga Tauhan
*Binibining Moreau - Birheng Maria
*Monseur Moreau  - Jose
**Bretteau?*- Bilang si Hesus
* *?* - Juan Bautist=
*
** Ang iba pang mga Gumanap sa Pelikula katulad ng mga Apostoles,Si Simon ang ng tulong ni hesus sa pagbuhat ng krus Mga Anghel ,kay Pilato at ang mga Sundalong Romano ay hindi Natukoy sa Pelikula, marahil sa kakulangan ng mga Rekord tungkol dito dahil sa tagal ng panahong nakalipas mula ng gawin at ipalabas ang naturang pelikula*.

## Trivia
Ipinapakita dito ang nga Elemeto ng Pag kululay sa Film ng Senakulo, Ginamtan ito ng *Tri-Kolor* (Tatlong-Kulay na elemento) na siyang maganda sa tingin ng mga manunood, Ito ay ginamitan ng *Stensil* para mapadali ang pag-kukulay na siyang pinag tulung-tulungan ng mga empleyado mg *Pathe* sa supervisyon ng mga Drektor na sila Ferdinand Zecca at  Lucien Nonguet sa  opisina ni Segundo de Chomón sa *Barcelona Workshop''.

## Tingnan din
*Mga pelikula na Binase sa Bibliya
*Bagong Tipan
*Pelikulang Tahimik

## Reperensiya
https://archive.org/details/LaVieEtLaPassionDeJsusChristpassionAndDeathOfChrist1903

## Mga kawing Pang-labas
*
*IMDB reference

Kategorya:Pelikulang Tahimik
Kategorya:Mga Pelikula sa direksiyon ni Ferdinand Zecca
Kategorya:Pelikula Tungkol kay Hesus
Kategorya:Mga Pelikula na ang Tema as sa Emperyong Romano
Kategorya:Mga pelikula ng 1903
Kategorya:Mga pelikula mula sa Pransiya
Saligang Batas ng Pilipinas ng 1987

Ang **Saligang Batas ng Pilipinas ng 1987** ang kasalukuyang Saligang Batas ng Pilipinas na pinagtibay sa ilalim ng pamamahala ni Pangulong Corazon Aquino. Ito ang pumalit sa Saligang Batas ng Pilipinas ng 1973 na pinagtibay noong panahon ni Ferdinand Marcos.

Kasunod ng Rebolusyong EDSA ng 1986 na nagpatalsik kay Ferdinand Marcos at kasunod ng kaniyang pasinaya, ipinahayag ni Aquino ang Proklamasyon Blg. 3 noong Marso 1986 na nagdedeklara ng pambansang patakaran upang ipatupad ang mga repormang ipinanukala ng mga tao, mangangalaga ng kanilang mga pangunahing karapatan, pagtanggap ng isang pansamantalang saligang batas at pagbibigay ng maayos na salin sa isang pamahalaang nasa ilalim ng bagong saligang batas. Proklamasyon Blg. 9 na lumilikha ng isang komisyong konstitusyonal (na pinaikling "Con-Com") upang ibalangkas ang isang bagong saligang batas na magpapalit sa Saligang Batas ng 1973 na ipinatupad noong panahon ng batas militar sa ilalim ng rehimeng Marcos. Humirang si Aquino ng 50 kasapi sa komisyon. Hinugot ang mga kasapi nito mula sa iba't ibang mga larangan kabilang ang ilang mga dating mambabatas, ang dating Punong Mahistrado ng Kataas-taasang Hukuman ng Pilipinas na si Roberto Concepcion, isang obispong Katoliko, at ang direktor ng pelikulang si Lino Brocka. Si Aquino ay sadyang humirang din ng 5 kasapi nito kabilang ang dating Ministro ng Paggawa na si Blas Ople na dating kaalyado ni Marcos hanggang sa pagpapatalsik dito. Pagkatapos magtipon ang komisyon, hinalal nitong pangulo si Cecilia Muñoz-Palma na nakilala bilang pangunahing tauhan sa oposisyong laban kay Marcos kasunod ng pagreretiro ni Muñoz-Palma bilang unang babaeng kasamang mahistrado ng Kataas-taasang Hukuman ng Pilipinas.

Tinapos ng komisyon ang burador ng dokumento sa loob ng apat na buwan matapos itong magtipon. Ang ilan sa mga isyu ay mainit na pinagdebatehan sa mga sesyon kabilang ang anyo ng pamahalaan na kukunin, pagbuwag ng parusang kamatayan, ang patuloy na pagpapanatili ng base militar ng Estados Unidos sa Clark at Subic, at ang integrasyon ng mga patakarang pang-ekonomika sa konstitusyon.  Lumisan si Brocka sa komisyon bago ang pagkukumpleto nito at ang dalawa pang ibang mga delegado ay tumutol sa huling burador nito. Nakumpleto ng ConCom ang trabaho nito noong Oktubre 12, 1986 at inihain ang burador ng saligang batas kay Pangulong Corazon Aquino noong Oktubre 15, 1986. Pagkatapos ng yugto ng pambansang pangangampanya ng impormasyon, ang isang plebisito para sa pagpapatibay nito ay isinagawa noong Pebrero 2, 1987. Higit sa 3/4 o 76.37% ng mga botante (17,059,495 botante) ang bumoto ng pabor dito at 22.65% (5,058,714 botante) ang bumoto ng laban sa pagpapatibay nito. Noong Pebrero 11, 1987, ang bagong konstitusyon ay pinroklamang napagtibay at pinatupad. Sa parehong araw, si Corazon Aquino, ang mga iba pang opisyal ng pamahalaan at Sandatahang Lakas ng Pilipinas ay sumumpa ng katapatan sa saligang batas.

Kategorya:Mga Saligang Batas ng Pilipinas
Jade Pettyjohn

Si **Jade Pettyjohn** (pinanganak noong November 8, 2000) ay isang Amerikanang aktres na unang nakilala sa pagganap bilang si McKenna Brooks sa *An American Girl: McKenna Shoots for the Stars*.

Bago ang kanyang karera sa pelikula at telebisyon, naging bahagi si Jade ng isang samahan ng mga batang aktor sa Los Angeles mula noong siya ay pitong taong gulang.

Gumanap din siya ng ibat-ibang papel sa mga palabas sa telebisyon, tulad ng  *Revolution*, *Criminal Minds: Suspect Behavior*, at *Grimm*.

## Buhay-pelikula
### Pelikula
### Telebisiyon
### Larong bideyo
## Mga sangguni
## Kawing panlabas
*
*Official site

Kategorya:Mga artista mula sa Estados Unidos
Kategorya:Ipinanganak noong 2000
Ang Simbahan ni Jesucristo ng mga Banal sa mga Huling Araw

alt=Mormon baptism|thumb|Mormon baptism
*Paalaala: Ang mga nakasaad sa artikulong ito ay tumatalakay sa kasaysayan, mga paniniwala, at mga interpretasyong teolohikal. Ipinapakita nito ang mga pananaw at paniniwala ng **Ang Simbahan ni Jesucristo ng mga Banal sa mga Huling Araw**. Hindi ito dapat ituring bilang mga tiyak na katotohanan o unibersal na ebidensya, kundi bilang paglalahad ng kanilang pananampalataya, relihiyon, kultura, at kaisipang teolohikal na umusbong sa paglipas ng panahon.*

**Ang Simbahan ni Jesucristo ng mga Banal sa mga Huling Araw** o **The Church of Jesus Christ of Latter-day Saints** o **Mormon Church** ay isang simbahang primitibistang Kristiyano na tumuturing sa sarili nitong ang pagpapanumbalik ng simbahang itinatag ni Hesus. Ito ay may headquarters sa Salt Lake City, Utah, Estados Unidos at may mga kongregasyon na tinatawag na mga ward o sangay gayundin ay may mga templo sa buong mundo. Inaangkin ng simbahang ito na sila ay may mga 80,000 misyonero sa buong mundo at may bilang ng kasaping higit sa 15 milyon. Ito ang ikaapat na pinakamalaking denominasyong Kristiyano sa Estados Unidos ayon sa National Council of Churches. Ito ang pinakamalaking denominasyon sa Latter Day Saint movement na sinimulan ni Joseph Smith noong panahon ng muling pagbuhay na pangrelihiyong tinatawag na Ikalawang Dakilang Pagkamulat.

Ang mga tagasunod nito ay minsang tinatawag na *mga Banal sa Huling Araw* o hindi pormal bilang mga Mormon. Ang teolohiya ng simbahang ito ay kinabibilangan ng kaligtasan sa pamamagitan lamang ni Hesus. Ang kanilang mga doktrina hinggil sa kalikasan ng Diyos at potensiyal ng sangkatauhan ay malaking iba sa karamihan ng ibang denominasyon ng Kristiyanismo. Ang simbahang ito ay may bukas na kanon na kinabibilangan ng kanon ng Bibliya, Aklat ni Mormon, Doctrine and Covenants, Pearl of Great Price. Bukod sa Bibliya, ang karamihan ng kanon ng LDS ay binubuo ng mga pahayag na idinikta ni Joseph Smith at kinabibilangan ng mga komentaryo at eksehis tungkol sa Bibliya, mga kasulatang inilarawang nawalang bahagi ng bibliya at iba pang mga kasulatang pinaniniwalaang isinulat ng mga sinaunang propeta. Sa ilalim ng doktrina ng patuloy na pahayag, ang mga Banal sa Huling Araw ay naniniwalang si Hesus sa ilalim ng pangangasiwa ng Makalangit na Ama ay namumuno sa simbahan sa pamamagitan ng kanyang paghahayag ng kanyang kalooban sa pangulo ng simbahan na itinuturing ng mga kasapi nito bilang modernong panahong "propeta,tagakita o tagapagpahayag".

* Ang Simbahan ni Jesucristo ng mga Banal sa mga Huling Araw websayt

Kategorya:Mga denominasyon ng Kristiyanismo
Latter Day Saint movement

Ang **Latter Day Saint movement**, **LDS movement** o **LDS restorationist movement** ang kalipunan ng mga independiyenteng pangkat ng simbahan na nagmula sa kilusang primitibistang Kristiyano na itinatag ni Joseph Smith noong mga huling 1820. Ang mga pangkat na ito ay sama-samang may bilang ng kasapi na higit sa 15 milyon. Ang karamihan ng mag kasapi nito ay kabilang sa Ang Simbahan ni Jesucristo ng mga Banal sa mga Huling Araw (na mas kilala bilang Mormon). Ang maliit na mga tagasunod ng Latter Day Saint movement gaya ng mag kasapi ng Community of Christ ay naniniwala sa tradisyonal na teolohiyang Protestante at naglayo ng kanilang sarili mula sa mga natatanging doktrina ng Mormonismo. Ang iba pang mga pangkat ng Latter Day Saint movement ay kinabibilangan ng  Remnant Church of Jesus Christ of Latter Day Saints na sumusuporta sa paghahaling lineal mula sa mga inapo ni Joseph Smith at ang mas kontrobersiyal na Fundamentalist Church of Jesus Christ of Latter-Day Saints na nagtatanggol sa kasanayang poligamiya.  
Kategorya:Latter Day Saint movement
Kategorya:Relihiyon
]
Artemio Ricarte

Si **Artemio Ricarte y García** (20 Oktubre 1866 —  31 Hulyo 1945) ay isang Pilipinong heneral na namuno sa Digmaang Pilipino-Amerikano.

## Kapanganakan at Talambuhay
Isinilang si Ricarte sa Lungsod ng Batac, Ilocos Norte.  Tinapos niya ang kaniyang pag-aaral sa Batac bago siya lumipat sa Maynila.  Nag aral siya sa Colegio de San Juan de Letran at doon nagtapos ng Batsilyer ng Sining.

Kategorya:Himagsikang Pilipino
Kategorya:Ipinanganak noong 1866
Kategorya:Namatay noong 1945
Kategorya:Mga Pilipinong heneral
Kapuluan ng Camotes

Ang **Kapuluan ng Camotes** ay mga kapuluan sa Dagat ng Camotes, Pilipinas. Ang kapuluan ay matatagpuan sa silangan ng Pulo ng Cebu, timog kanluran ng Pulo ng Leyte, at hilaga ng Pulo ng Bohol. 

Binubuo ang Kapuluan ng Camotes ng tatlong pangunahing mga pulo at isang hindi pangunahing pulo, na hinati sa apat na bayan. Ang Pulo ng Poro ay nahahati sa mga bayan ng Poro at Tudela. Nag-iisang bayan ang San Francisco sa Pulo ng Pacijan. Matatagpuan naman sa Pulo ng Ponson ang bayan ng Pilar. Ang Pulo ng Tulang ay isang maliit na pulo sa bahagi ng bayan ng San Francisco. Ang pangunahing mga pulo ng Pacijan at Poro ay pinagdurugtong ng isang tulay. Ang Ponson ay pinaghiwalay ng Dagat ng Camotes, matatagpuan 4 na kilometro sa hilagang silangan ng Poro. Matatagpuan ang Tulang sa dulong hilaga ng Pacijan. 

Kategorya:Pilipinas
Kategorya:Mga pulo ng Kabisayaan
Pulo ng Bohol

Ang **Pulo ng Bohol** ay ang pangunahing pulo ng lalawigan ng Bohol sa Kabisayaan. Matatagpuan sa timog silangan ng Pulo ng Cebu sa ibayo ng Kipot ng Cebu (na tinatawag din ng iba na Kipot ng Bohol) at sa timog kanluran ng Pulo ng Leyte, na hinihiwalay ng Dagat ng Camotes at Kanal ng Canigao. Matatagpuan din ang pulo ng Bohol sa hilaga ng Mindanao na pinagigitnaan ng Dagat ng Bohol.

## Mga sanggunian
Kategorya:Mga pulo ng Kabisayaan
Pulo ng Leyte

Ang **Leyte** ay isang pulo sa Kabisayaan, Pilipinas. Nahahating pampolitika ang pulo sa dalawang lalawigan: ang Leyte at Katimugang Leyte.

## Sanggunian
## Mga kawing panlabas
*
*Leyte Island - TA.com

Kategorya:Mga pulo ng Pilipinas
Alternating current

Ang ***alternating current*** (**AC**) o  **pasalit-salit na kuryente** ay isang uri ng pagdaloy ng kuryente. Ito ay papalitlit ng direksyon di tulad ng *direct current* (DC) o tuwirang kuryente na kung saan ay iisa lamang ang direksyon na pinagdadaluyan.  Ang *alternating current* ay isang paraan upang maipadala ang kuryente sa lugar ng negosyo at mga tahanan, ito rin ang paraang ginagamit ng karamihan sa tuwing sila ay gumagamit ng kanilang kagamitan sa kusina, telebisyon, bentilador at saka de kuryenteng lampara sa dingding.  Ang pangkaraniwang pinanggagalingan ng DC ay baterya ng *flashlight*.  Ang AC at DC ay pagpapaikli ng salitang *alternating current* at *direct current* na kadalasang ginagamit tuwing nagbabago ang daloy ng kuryente o ang boltahe nito.

Ang karaniwang itsura ng lundo ng isang *alternating current* sa karamihan ng mga kagamitang gumagamit ng kuryente ay lundong *sine* Sa iba namang kagamitan ay gumagamit sila ng iba't ibang uri ng lundo tulad ng lundong patatsulok o parisukat.  Ang signal ng radyo o *audio* na dumadaloy sa kawad ng kuryente ay isa rin sa mga halimbawa ng isang *alternating current.*  Ito ay ang mga uri ng *alternating current* na nagdadala ng kabatiran tulad ng tunog at larawan na kadalasang dinanadala sa pamamagitan ng pagbago ng lakas nito.  Karaniwang pasalit-salit ang mga kuryenteng ito sa mas mataas na *frequency* kaysa sa mga ginagamait sa pagpapadala ng kuryente.

Ipinamamahagi ang lakas pang-elektriko bilang pasalit-salit na kuryente dahil ang boltaheng AC ay maaaring tumaas o bumaba kasama ang isang transpormer.  Pinapayagan nitong dumaloy ang kuryente sa linya ng mas mahusay sa mataas na boltahe, na kung saan pinabababa ang nawawalang kuryente bilang init dahil sa resistensya ng kawad, at binabago sa mas mababa at mas ligtas na boltahe para magamit.  Ang paggamit ng mas mataas na boltahe ay mas nakakatipid sa paghatid ng kuryente.  Ang nasasayang na kuryente (P_{\rm w}) sa isang linya ay produkto ng matematikong kuwadrado o *square* ng dumadaloy na kuryente (I) at ang resistensya (R) ng kawad, na inilalarawan ng pormularyong ito

: P_{\rm w} = I^2 R \, .

Nangangahulugang ito na tuwing naghahatid ng nakapirming kuryente sa isang kawad, kung ang kuryente ay hinati (i.e. ang boltahe ay dinoble), ang nawalang kuryente ay magiging apat na beses na mas kaunti.

## Mga sanggunian
Kaurian:Elektronika
Kapitalismong crony

Ang '*kapitalismong *crony*** o **kapitalismong katoto*' ay tumutukoy sa ekonomiya na isang lipunang kapitalista na batay sa malapit na ugnayan ng mga negosyante at pamahalaan. Sa halip na matukoy ang tagumpay ng mga negosyong ito batay sa malayang pamilihan at patakaran ng batas, ang tagumpay ng mga ito ay nakasalalay sa pagpapabor mga negosyong ito ng pamahalaan sa anyo ng mga espesyal na pag-iwas sa buwis, mga *grant* o kaloob ng pamahalaan at iba pang mga insentibo.

## Mga sanggunian
Kategorya:Korupsiyon
Kategorya:Mga problemang pang-ekonomiya
Kategorya:Terminolohiyang pampolitika
Joselito Altarejos

Si **Joselito Altarejos** ay isang direktor ng pelikula at palabas sa telebisyon na mula sa Pilipinas.  Kilala siya sa mga pelikulang may temang pang-bakla katulad ng *Ang Lalake sa Parola*, *Ang Lihim ni Antonio*, *Kambyo*, *Ang Laro ng Buhay ni Juan*, *Pink Halo-Halo* at *Unfriend*.

## Pilmograpiya
### Pelikula
;Direktor
*2007: *Ang Lalake sa Parola*	(The Man in the Lighthouse) 
*2008: *Ang Lihim ni Antonio* (Antonio's Secret) 
*2008: *Kambyo*
*2009: *Little Boy Big Boy*	
*2009: *Ang Laro ng Buhay ni Juan* (The Game of Juan's Life)
*2010: *Pink Halo-Halo*	
*2010: *Laruang Lalake* (Boy Toys)
*2014: *Unfriend*
*2014: *Kasal (The Commitment)*
*2016: *T.P.O. (Temporary Protection Order)*
*2017: *Tale of the Lost Boys*

### Telebisyon
*1998: *Ganyan Kita Kamahal* 
*1998: *Halik sa Apoy* 
*2006: *POSH* 
*2008: *Dear Friend* 
*2011: *My Lover, My Wife*
*2011: *Blusang Itim* 
*2011: *Kung Aagawin Mo Ang Langit* 
*2012: *Legacy*

## Mga sanggunian
## Panlabas na link
*jayaltarejos.blogspot.ca
*IMDb.com: Joselito Altarejos

Kategorya:Mga direktor ng pelikula mula sa Pilipinas
Sibuyan

Ang **Sibuyan** ay isang pulo sa lalawigan ng Romblon, Pilipinas. Matatagpuan sa Dagat ng Sibuyan, may sukat itong .  

Kategorya:Mga pulo ng Kabisayaan
United States Agency for International Development

Ang **United States Agency for International Development** o **USAID** ay isang ahensiya ng pederal na pamahalaan ng Estados Unidos na pangunahing responsable para sa pagbibigay ng mga sibilyang tulong pandayuhan sa ibang bansa. Ito ay may layuning makatulong sa mga tao sa ibang bansa na mapabuti ang kanilang buhay, makaahon sa isang sakuna o magsikap na mamuhay sa isang malaya at demokratikong bansa. Ito ay pinapatakbo sa Aprika, Asya, Latin Amerika at Europa. Nilikha ito ni Pangulong John F. Kennedy noong 1961 bilang executive order  upang ipatupad ang mga programang pagtulong ng kaunlaran sa mga lugar na pinahintulutan ng Kongreso ng Estados Unidos sa Foreign Assistance Act. Isinasapanahon ng Kongreso ng Estados Unidos ang pagpapahintulot na ito sa pamamagitan ng taunang mga akto ng paglalan at iba pang batas.

## Mga sanggunian
Kategorya:Pamahalaan ng Estados Unidos
SALN

Ang **SALN** o **Statement of Assets, Liabilities and Net Worth** (maaaring isalin bilang *Pahayag ng Ari-arian, Utang at Kabuuang Halaga*) ay isang dokumentong inaatas ng batas ng Pilipinas sa mga politiko ng Pilipinas, mga empleyado, at mga opisyal ng pamahalaan ng Pilipinas (kasama ng kanilang mga asawa at mga anak na mababa sa 18 taong gulang na nakatira sa kanila) na kanilang isusumite na nagdedeklara ng kanilang mga ari-arian (gaya ng mga lupain, sasakyan, bahay, at iba pa) at mga utang (gaya ng mga pagkakautang at iba pa), mga negosyo at mga interes na pampananalapi.

Ang pagsusumite ng isang SALN ng mga politiko at empleyado at opisyal ng pamahalaan ay inaatas ng Artikulo XI, Seksiyon 17&nbsp;ng Saligang Batas ng Pilipinas ng 1987 na "Kodigo ng Pag-aasal at mga Pamantayang Etikal para sa mga Opisyal at Empleyadong Pampubliko". Ito ay kinabibilangan ng isang pagpapahintulot sa Ombudsman ng Pilipinas o mga kinatawan nito na makakuha ng mga dokumento na nagpapakita ng mga ari-arian, mga negosyo at mga koneksiyong pinansiyal mula sa lahat na angkop ahensiya ng pamahalaan.

Dapat isinusumite ng mga opisyal ng pamahalaan at politiko ang kanilang SALN pagkatapos maluklok sa opisina, kada taon at pagkatapos na umalis o maalis sa puwesto.

## Katiwalian
Ang layunin ng SALN ay labanan ang mga kurakot na politiko sa Pilipinas na maaaring magpayaman gamit ang kanilang posisyon sa pamahalaan. Ang isang politiko ay sinasabing lumikom ng *kayamanang kinuha mula sa masama* (ill gotten wealth) o *hindi maipaliwanag na kayamanan* (unexplained wealth) kapag ang kabuuan ng kanyang mga ari-arian pagkatapos ng ilang mga taon ng panunungkulan sa pamahalaan ay hindi tumutugma sa kanyang angkop na sahod bilang politiko o opisyal ng pamahalaan (halimbawa ang sahod ng Pangulo ng Pilipinas ay ₱120,000 kada buwan) gayundin mula sa mga iba pang legal na mapagkukunan ng kita sa parehong panahon.

Gayunpaman, ang mga kurakot na politiko ay maaaring hindi tapat na magdeklara ng kanyang ari-arian sa kanyang SALN upang maitago ang kanyang *hindi maipapaliwanag na kayamanan* sa ombudsman.

## Hindi pag-deklara ng lahat ng ari-arian sa SALN
Sa kabila ng batas na pagdedeklara ng SALN, ang ilang mga politiko at opisyal at empleyado ng pamahalaan ay nabunyag na hindi nagdeklara ng *lahat* ng kanilang ari-arian sa kanilang SALN. Kabilang dito sina:
*Renato Corona, kung saan siya'y isinakdal
*Jinggoy Estrada 
*Imee Marcos
*Manny Villar
*JV Ejercito
*Isang empleyado ng Bangko sa Lupa ng Pilipinas (Landbank)
*Nestorio Gualberto, direktor ng Serbisyo ng Pagpapatupad at Seguridad ng Kawanihan ng Aduwana

## Mga sanggunian
Kategorya:Batas sa Pilipinas
Kategorya:Politika ng Pilipinas
Kategorya:Korupsiyon sa Pilipinas
Utang panlabas

nito.]]  
Ang kabuuang **utang panlabas** ng isang bansa ay ang mga pananagutan na inutang ng mga residente sa mga hindi residente. Maaaring kabilang sa mga may utang ang pamahalaan, mga korporasyon, o mga mamamayan.

Ang kabuuang utang panlabas ay sumusukat sa obligasyon ng isang ekonomiya na magbayad sa hinaharap at, samakatuwid, ay nagsisilbing palatandaan ng kahinaan ng isang bansa sa mga suliranin ng kakayahang magbayad (*solvency*) at likwididad.

Karaniwang isinasagawa ang pagsusuri sa utang panlabas na napapanatili sa konteksto ng mga panggitnang-panahong senaryo. Ang mga senaryong ito ay mga pagsusuring numerikal na isinasaalang-alang ang inaasahang kilos ng mga baryableng pang-ekonomiya at iba pang salik upang matukoy ang mga kundisyon kung saan mananatiling matatag sa makatwirang antas ang utang at iba pang panukat, ang mga pangunahing panganib sa ekonomiya, at ang pangangailangan at saklaw para sa pagbabago ng mga patakaran. Sa mga pagsusuring ito, nangingibabaw ang mga kawalan ng katiyakan sa makroekonomiya, gaya ng pananaw para sa kasalukuyang akawnt at mga kawalan ng katiyakan sa patakaran, tulad ng sa patakarang piskal, sa panggitnang-panahong pananaw.

Ayon sa Bangkong Pandaigdig at Pondo ng Monetaryong Pandaigdig, "maituturing na nakakamit ng isang bansa ang utang panlabas na napapanatili kung natutugunan nito ang kasalukuyan at hinaharap na mga obligasyon sa pagbabayad ng utang panlabas nang buo, nang hindi umaasa sa muling pag-iskedyul ng utang o sa pag-ipon ng mga hindi nababayarang utang, at nang hindi isinasakripisyo ang paglago ng ekonomiya." Ayon pa sa dalawang institusyong ito, "ang pagbaba ng *net present value* (NPV) o netong halagang kasalukuyan ng panlabas na pampublikong utang sa humigit-kumulang 150 porsiyento ng kita mula sa pagluluwas ng isang bansa o 250 porsiyento ng kita ng pamahalaan” ay makatutulong upang maalis ang "kritikal na hadlang sa pangmatagalang utang na napapanatili." Pinaniniwalaan na ang mataas na utang panlabas ay nakasasama sa ekonomiya.

## Mga sanggunian
Kategorya:Makroekonomika
Kategorya:Utang
Kategorya:Mga indikator ekonomiko
Paglilinis ng pera

Ang **paglilinis ng pera**  () ang anumang akto na nagkukubli ng mga salaping nakuha mula sa ilegal na paraan o krimen upang ang mga ito ay magmukhang nagmula sa legal o lehitimong pinagmulan.

## Kasaysayan 
Ang konsepto ng mga tuntunin sa paglilinis ng pera ay mula pa noong sinaunang panahon, kasabay ng pagyábong ng pananalapi at pagbabangko. Unang itong ginawa ng mga táong nagtatagò ng kanilang mga yaman mula sa estado upang makaiwas sa buwis o pagsasamsam, o kombinasyon ng dalawa. 

Noong mga 2000 BCE sa Tsina, tinatago ng mga mangangalakal mula sa kanilang mga pinuno ang kanilang yaman dahil maaari nila itong kuhanin sa kanila at ipatápon na lamang silá pagkatapos. Bukod sa pagtatago ng kanilang yaman, inililipat din nila ito at ginagawang puhunan sa mga negosyo sa malaláyong probinsiya o kaya'y sa labas ng Tsina.

Sa pagdaan ng panahon, maraming mga pinuno at estado ang nagpátaw ng mga tuntunin na magsasamsam ng yaman ng kanilang mga mamamayan. Dahil dito lumaganap ang offshore banking at pag-iwas sa buwis. Isa sa mga nananatiling pamamaraan ang paggamit ng parallel banking o  Informal value transfer systems gaya ng hawala na nagpapahintulot na mailabás ang pera sa kanilang bansa nang hindi nasusuri ng pamahalaan. 

Noong ika-20 siglo, naging laganap muli ang pagsasamsam sa yaman bilang karagdagang hakbangin sa pagsasawata ng kriminalidad. Una itong nangyari sa panahon ng prohibisyon sa Estados Unidos noong mga 1930. Nagkaroon ng pagtuon ang estado at mga ahensiyang nagpapatupad ng batas na sundan at mangumpiska ng pera. Bunsod ng prohibisyon, lumago ang kita ng mga organisadong krimen mula sa ilegal na benta ng alak.

## Mga sanggunian
Kategorya:Organisadong gawaing krimen